Harvard Mark I / IBM ASCC, vasen puoli.
**Howard Hathaway Aiken** (8. maaliskuuta 1900 Hoboken, New Jersey, Yhdysvallat – 14. maaliskuuta 1973 St. Louis, Missouri, Yhdysvallat) oli yhdysvaltalainen tietojenkäsittelytieteen pioneeri ja IBM:n Harvard Mark I -tietokoneen alkuperäinen suunnittelija.

Aiken opiskeli Wisconsinin yliopistossa Madisonissa ja sai fysiikan tohtorin arvonimen Harvardin yliopistosta vuonna 1939. Tänä aikana hän törmäsi moniin differentiaaliyhtälöihin, jotka hän pystyi ratkaisemaan pelkästään numeerisesti. Hän kehitteli mielessään sähkömekaanista laskentalaitetta, joka pystyisi tekemään suurimman osan hitaastä työstä hänen puolestaan. Tätä tietokonetta kutsuttiin aluksi ASCC:ksi (Automatic Sequence Controlled Calculator, 'Automaattinen jono-ohjattu laskin') ja myöhemmin Harvard Mark I:ksi. IBM:n avustuksella laite saatiin valmiiksi ja se asennettiin Harvardiin helmikuussa 1944. Grace Hopper liittyi projektiin saman vuoden kesäkuussa. Vuonna 1947 Aiken sai oman osuutensa Harvard Mark II -tietokoneesta valmiiksi. Hän jatkoi työtään Mark III:n ja Harvard Mark IV:n kanssa. Mark III käytti joitakin elektronisia komponentteja ja Mark IV oli täysin elektroninen. Mark III ja Mark IV käyttivät rumpumuistia ja Mark IV:ssä oli myös ferriittirengasmuistia.

Charles Babbagen Differenssikone herätti Aikenin kiinnostuksen.

Aiken sai kunnia-arvosanoja Wisconsinin yliopistosta ja Technische Hochschulesta, joka sijaitsee Darmstadtissa. Hänet äänestettiin American Academy of Arts and Sciences -tiedejärjestön jäseneksi 1947. Hän sai Insinöörimitalin Wisconsinin yliopistosta vuonna 1958, Harry H. Goode Memorial Awardin vuonna 1964, John Price Wetherill -mitalin vuonna 1964 ja IEEEn Edison-mitalin "Ansiokkaasta uranuurtajantyöstä laaja-alaisten digitaalisen tietokoneiden kehityksestä ja käytön suunnittelusta ja tärkeästä työstä alan kouluttamiseksi" vuonna 1970.

Mark-sarjan kehittämisen lisäksi Aiken sai maisterintutkinton Harvardin yliopistoon melkein kymmenen vuotta ennen muita yliopistoja. Tämä antoi perustan tuleville tietokonetieteilijöille, joista monet tekivät tohtorin väitöskirjansa Aikenin ohjauksessa.

Yksityiselämä
-------------

Howard Aiken oli naimisissa kolme kertaa. Hänen ensimmäinen puolisonsa oli Lousie Mancill, toinen Agnes Montgomerya ja kolmas Mary McFarland. Hän sai kaksi lasta, Rachel Annin Lousien kanssa ja Elizabethin (Betsy) Agnesin kanssa.

Siirryttyään eläkkeelle 60-vuotiaana Fort Lauderdaleen Floridaan Aiken jatkoi teknologian tutkimuksen tukemista. Hän perusti konsulttiyrityksen Howard Aiken Industries Incorporatedin, joka auttaa konkurssin partaalla olevia yhtiöitä jaloilleen. Floridan-vuosiensa aikana hän sai Miamin yliopiston informaatioteknologian kunniaprofessoruurin. Lisäksi Aiken toimi konsulttina yrityksille. Aiken kuoli 14. maaliskuuta 1973 konsulttimatkalla Saint Louisissa.

Lähteet
-------

1. ↑  Oral history interview with Robert V. D. Campbell (PDF) (Sivu 15)  22.2.1984. Charles Babbage Institute. Viitattu 15.3.2013. (englanniksi)
2. ↑  The History of Computing Project: Howard H. Aiken *thocp.net*.  8.3.2013.  Arkistoitu 30.3.2015. Viitattu 15. maaliskuuta 2013. (englanniksi)
3. ↑  Cohen, I. Bernard (1999). *Howard Aiken: Portrait of a Computer Pioneer*. MIT Press. pp.73–114. ISBN 0-262-03262-7
4. ↑  Williams, Kathleen Broome (2004). *Grace Hopper, Admiral of the Cyber Sea*. Naval Institute Press. p.31. ISBN 1-55750-952-2
5. ↑  Members of the American Academy of Arts & Sciences: 1780-2012 (PDF) (Sivu 7) American Academy of Arts and Sciences. Viitattu 15.3.2013. (englanniksi)
6. ↑  Howard H. Aiken, Built Computer. Developer of the Mark I Dies. Was Harvard Professor. Taught Until 1961. (Dr. Howard Hathaway Aiken, who in the late nineteen-thirties conceived the design for the world's first large-scale computer, the Mark I, in cooperation with engineers of the International Business Machines Corporation, died in his sleep early Wednesday on a visit to St. Louis. He was 73 years old and lived in Fort Lauderdale, Fla.) *New York Times*.  16.3.1973. Viitattu 15.3.2013. (englanniksi)

Aiheesta muualla
----------------

* Father of the computer age (Arkistoitu – Internet Archive)
* Insinöörimitalin saajat vuonna 1958 – Howard Aiken
* Robert Hawkinsin haastattelu Charles Babbage Instituutin sivuilla. Hawkins keskusteelee Harvard Mark I-projektista, jossa hän työskenteli teknikkona ja myös Aikensin johtotavasta projektista
* Richard M. Blochin haastattelu Charles Babbage Instituutin sivuilla. Bloch kertoo Harvardin tietokonelaboratoriossa Harvard Mark I-prjektin aikana Aikensille tekemästään työstä.
* Robert V. D. Campbellin haastattelu Charles Babbage Instituutin sivuilla. Campbell kertoo Harvardin ja IBM:n panoksesta Harvard Mark I-projektiin.
* IEEE:n sivuilla oleva elämäkerta

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Howard H. Aiken 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Tieteilijät | 
* Association for Computing Machinery
* DBLP
* MathSciNet
* Mathematics Genealogy Project
* zbMATH

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |